Vita:Csukás István

message: A költő Csukás István nem jegyzi a bibliográfiában említett két szlovák recepciótörténeti munkát Adyról és Petőfiről, azt ugyanis a szlovákiai Csicsón született Csukás István irodalomtörténész, egyetemi tanár (Szeged) írta.
Az egyik ilyen mű ez: Ady Endre a szlovák irodalomban (1961), a másik ez: Petőfi a szlovákoknál (1979)
A meseíró-költő Csukás István ugyanis nem tévesztendő össze Csukás István irodalomtörténésszel, aki a Szlovákiai Magyar Írók Társaságának honlapja http://www.szmit.sk/modules.php?name=Lexicon&op=personid&id=231 szerint 1917. márc. 23-án született a Nyitra megyei Csicsó községben http://hu.wikipedia.org/wiki/Csicsó, a komáromi bencéseknél érettségizett, magyar–latin szakos tanári oklevelet szerzett Budapesten 1941-ben, előbb középiskolai, majd 1958-tól főiskolai, ill. egyetemi tanár Szegeden. A magyar–szlovák irodalmi kapcsolatok kutatója, könyvet írt Ady, majd Petőfi szlovák recepciójáról. A sokszor tévesen a költő Csukás Istvánnak tulajdonított két recepciótörténeti munkának tehát ő a szerzője, nem az igen gazdag és koherens életművű költő - a bibliográfiája http://pim.hu/object.0E3BE630-263E-4822-B0DC-C24C33B9B6D2.ivy a Petőfi Irodalmi Múzeum, http://hu.wikipedia.org/wiki/Petőfi_Irodalmi_Múzeum Digitális Irodalmi Akadémiájának http://hu.wikipedia.org/wiki/Digitális_Irodalmi_Akadémia honlapján olvasható. Ebben a két szlovák témájú mű nem szerepel - ellentétben azzal az utalással, hogy Csukás felmenői vélhetőleg jászok és kunok voltak, nem magyarországi vagy felvidéki szlovákok.
thread_title: Másik Csukás István

message: Az alábbi verset találtam, ami egyszer igazán kifejezi mit éreztünk az íróval kapcsolatban.  Szajci pošta 2020. február 25., 08:33 (CET)
replies: text: Szökőévnek szökőnapján

text: szomorú lett Süsü sárkány.

text: Egy fejével zokogta szét

text: szülőjének halálhírét.

text: PomPom nem lejtőzik a fán

text: Picurt sem vár suli után.

text: Radír Pók és Sün Balázs

text: programja is zokogás.

text: Pedig vidámnak kell lenni

text: Mert csak a szerző ment pihenni

text: Itt marad a sok-sok társ,

text: Mirr-Murr, Csacsi, Ho-horgász...

text: Egy élet műve, ezer alak

text: Kik velünk nőttek az évek alatt

text: Itt maradnak mind velünk

text: Velük lehet gyermekünk!
 Forrása van? Nem tudom, hogy a cikkbe való-e, de forrás nélkül biztos nem. Ha a szócikkbe nem kerül be, megfontolandó egy Wikidézet-lap létrehozása, de ahhoz is kéne forrás. – Tacsipacsi vita 2020. február 27., 00:35 (CET)
Facebook-találat. Szerintem az nagyon ingatag forrásnak. Apród vita 2020. február 27., 00:44 (CET)
Egyébként , létezik wikidézet. Apród vita 2020. február 27., 00:51 (CET)

text: Tudom, hogy létezik a Wikidézet nevű projekt, már több száz szerkesztésem is van benne. Nem is Wikidézet létrehozásáról, hanem Wikidézet-lap létrehozásáról beszéltem. Pillanatnyilag a q:Csukás István címen nem létezik lap. – Tacsipacsi vita 2020. február 27., 00:55 (CET)
Ja, hogy Csukás István lap nem létezik a wikidézeten belül! Apród vita 2020. február 27., 01:12 (CET)
Az alapot leraktam. Szép napot kivánok! Apród vita 2020. február 27., 02:11 (CET)
 igazából nem a cikkbe szántam, mert FB-ről van, csupán ide csak a vitalapra.  Szajci pošta 2020. február 27., 10:52 (CET)
thread_title:  Vers az író haláláról